Document ID: 31998D0500

Reference:
EUR-Lex - 31998D0500 - FI
Avis juridique important
|
31998D0500
98/500/EY: Komission päätös, tehty 20 päivänä toukokuuta 1998, Euroopan tason työmarkkinaosapuolten vuoropuhelua edistävien alakohtaisten neuvottelukomiteoiden perustamisesta (tiedoksiannettu numerolla K(1998) 2334) (ETA:n kannalta merkityksellinen teksti)
Virallinen lehti nro L 225 , 12/08/1998 s. 0027 - 0028
KOMISSION PÄÄTÖS,tehty 20 päivänä toukokuuta 1998,Euroopan tason työmarkkinaosapuolten vuoropuhelua edistävien alakohtaisten neuvottelukomiteoiden perustamisesta (tiedoksiannettu numerolla K(1998) 2334) (ETA:n kannalta merkityksellinen teksti) (98/500/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,sekä katsoo, ettäperustamissopimuksen 118 b artiklassa määrätään, että komissio pyrkii Euroopan tasolla edistämään työmarkkinapuolten välistä vuoropuhelua, joka voi johtaa sopimussuhteisiin, jos osapuolet niin haluavat,yhteisön peruskirjan työntekijöiden sosiaalisista perusoikeuksista 12 kohdassa lausutaan, että työnantajilla ja työnantajajärjestöillä sekä työntekijäjärjestöillä olisi oltava kansallisen lainsäädännön ja käytännön mukaisin edellytyksin oikeus neuvotella ja tehdä työehtosopimuksia; työmarkkinaosapuolten välinen vuoropuhelu Euroopan tasolla, jota on kehitettävä, voi johtaa osapuolten halutessa sopimussuhteisiin varsinkin eri ammattien välisellä ja alakohtaisella tasolla,komissio sai voimakasta tukea kaikilta asiaan kuuluvilta osapuolilta sosiaalisen vuoropuhelun kehityksestä yhteisön tasolla 18 päivänä syyskuuta 1996 annetussa tiedonannossa (1) esitettyyn ehdotukseen vahvistaa alakohtaista kaikkien asianomaisten osapuolten vuoropuhelua,mainitusta komission tiedonannosta 18 päivänä heinäkuuta 1997 annetussa Euroopan parlamentin päätöslauselmassa (2) kehotetaan kiinnittämään erityistä huomiota alakohtaiseen työmarkkinaosapuolten vuoropuheluun, koska työllisyyteen liittyvää sääntelyä ja/tai sääntelyn purkamista eri aloilla voidaan parhaiten arvioida alakohtaisessa vuoropuhelussa,mainitusta komission tiedonannosta 29 päivänä tammikuuta 1997 annetussa talous- ja sosiaalikomitean lausunnossa (3) todettiin, että alakohtaisen yhteiskunnallisen vuoropuhelun on oltava tehokasta ja hyvin suunnattua,tilanne useissa jäsenvaltioissa osoittaa selvästi, että työmarkkinaosapuolten on tarpeen osallistua aktiivisesti keskusteluihin, jotka koskevat elin- ja työolojen parantamista niiden alalla; komissioon liitetty alakohtainen neuvottelukomitea on sopivin tapa varmistaa tällainen osallistuminen, koska sillä toteutetaan yhteisön tasolle edustava foorumi asiaan liittyvien sosiaalitaloudellisten etujen käsittelyä varten,komission olisi pyrittävä varmistamaan, että alakohtaisten neuvottelukomiteoiden kokoonpano ja toiminta edistävät naisten ja miesten välistä tasa-arvoa, janykyiset sekakomiteat olisi korvattava alakohtaisilla neuvottelukomiteoilla; sen vuoksi olisi kumottava päätökset, joilla kyseiset sekakomiteat on perustettu,ON PÄÄTTÄNYT SEURAAVAA:1 artikla Perustetaan alakohtaiset neuvottelukomiteat, jäljempänä "komiteat", niille aloille, joilla työmarkkinaosapuolet tekevät yhteisen hakemuksen osallistumisesta Euroopan tason vuoropuheluun ja joilla molempia työmarkkinapuolia edustavat järjestöt täyttävät seuraavat perusteet:a) ne edustavat eri ammattialoja tai ovat alakohtaisia ja organisoitu Euroopan tasollab) ne muodostuvat järjestöistä, jotka ovat tunnustettu ja olennainen osa jäsenvaltioiden työmarkkinaosapuolten rakenteita ja joilla on valtuudet neuvotella sopimuksista ja ovat mahdollisimman kattavasti edustettuina useassa jäsenvaltiossac) niillä on sovelias rakenne, jotta ne voivat tehokkaasti osallistua komiteoiden työhön.2 artikla Komitean on edustamallaan toiminta-alalla, jolle se on perustettu,a) neuvoteltava yhteisön tasoisesta kehityksestä, jolla on yhteiskunnallista vaikutusta, jab) kehitettävä ja edistettävä työmarkkinaosapuolten vuoropuhelua alakohtaisella tasolla.3 artikla Kunkin komitean kokouksiin osallistuvien työmarkkinaosapuolten edustajien määrä on enintään 40, ja työnantaja- ja työntekijäjärjestöillä on yhtä monta edustajaa.4 artikla Komissio kutsuu edustajat osallistumaan komiteoiden kokouksiin niiden työmarkkinajärjestöjen ehdotuksesta, jotka ovat tehneet 1 artiklan mukaisen hakemuksen.5 artikla 1. Jokainen komitea vahvistaa yhdessä komission kanssa työjärjestyksensä.2. Komiteoiden puheenjohtajana toimii työnantaja- tai työntekijäjärjestöjen edustaja taikka työnantaja- ja työntekijäjärjestöjen yhteisestä pyynnöstä komission edustaja.3. Komiteat kokoontuvat vähintään kerran vuodessa. Enintään 30 komitean kokoukseen osallistuvalle työmarkkinaosapuolten edustajalle maksetaan päiväraha ja matkakulut.4. Komissio tarkastelee säännöllisesti yhdessä työmarkkinaosapuolten kanssa alakohtaisten komiteoiden toimivuutta ja niiden toiminnan edistymistä eri aloilla.6 artikla Jos komissio on ilmoittanut komitealle keskusteltavana olevan aiheen olevan luottamuksellinen, komitean jäsenet eivät saa paljastaa mitään komitean tai sen sihteeristön kokouksissa saatuja tietoja sanotun kuitenkaan rajoittamatta perustamissopimuksen 214 artiklan määräyksiä.7 artikla 1. Korvataan alakohtaisilla neuvottelukomiteoilla nykyiset sekakomiteat seuraavasti:a) komission päätöksellä 87/467/ETY (4) perustettu meriliikenteen sekakomiteab) komission päätöksellä 90/449/ETY (5) perustettu siviili-ilmailun sekakomiteac) komission päätöksellä 80/991/ETY (6) perustettu sisävesiliikenteen sekakomitead) komission päätöksellä 85/516/ETY (7) perustettu maantiekuljetusten sekakomiteae) komission päätöksellä 85/13/ETY (8) perustettu rautateiden sekakomiteaf) komission päätöksellä 90/450/ETY (9) perustettu televiestinnän sekakomiteag) komission päätöksellä 74/442/ETY (10) perustettu maatalouden palkansaajien sosiaalisia ongelmia käsittelevä sekakomiteah) komission päätöksellä 74/441/ETY (11) perustettu merikalastuksen yhteiskunnallisia ongelmia käsittelelvä sekakomiteai) komission päätöksellä 94/595/ETY (12) perustettu postipalvelujen sekakomitea.Mainituilla päätöksillä perustetut komiteat toimivat siihen saakka, kun tällä päätöksellä perustetut alakohtaiset komiteat aloittavat toimintansa, kuitenkin viimeistään 31 päivänä joulukuuta 1998.2. Edellä 1 artiklan mukaisesti alakohtainen neuvottelukomitea korvaa myös muut epäviralliset työryhmät, joilla komissio on tähän saakka edistänyt vuoropuhelua tietyillä aloilla, jotka eivät ole kuuluneet sekakomiteoiden perustamisesta annetun komission päätöksen soveltamisalaan.3. Kumotaan 1 kohdan a-i alakohdassa mainitut päätökset 1 päivästä tammikuuta 1999 alkaen.Tehty Brysselissä 20 päivänä toukokuuta 1998.Komission puolestaPádraig FLYNNKomission jäsen(1) KOM(96) 448 lopullinen.(2) EYVL C 286, 22.9.1997, s. 338(3) EYVL C 89, 19.3.1997, s. 27(4) EYVL L 253, 4.9.1987, s. 20(5) EYVL L 230, 24.8.1990, s. 22(6) EYVL L 297, 6.11.1980, s. 28(7) EYVL L 317, 28.11.1985, s. 33(8) EYVL L 8, 10.1.1985, s. 26(9) EYVL L 230, 24.8.1990, s. 25(10) EYVL L 243, 5.9.1974, s. 22(11) EYVL L 243, 5.9.1974, s. 19(12) EYVL L 225, 31.8.1994, s. 31

Summary:
Työmarkkinaosapuolten alakohtainen vuoropuhelu
Työmarkkinaosapuolten alakohtainen vuoropuhelu
TIIVISTELMÄ ASIAKIRJASTA:
Päätös 98/500/EY Euroopan tason työmarkkinaosapuolten vuoropuhelun edistämisestä
TIIVISTELMÄ
PÄÄTÖKSEN TARKOITUS
              
Sillä luodaan pohja työmarkkinaosapuolten vuoropuhelua edistävien alakohtaisten neuvottelukomiteoiden perustamiselle EU:n eri toiminta-aloilla. Komiteoissa työnantajien ja työntekijöiden edustajat (nk. työmarkkinaosapuolet) voivat kokoontua keskustelemaan toimintapolitiikan kehityssuunnista. Ne ovat osa laajempaa Euroopan työmarkkinaosapuolten vuoropuhelua*, joka kuuluu olennaisesti EU:n sosiaaliseen malliin ja hallintotapaan.
TÄRKEIMMÄT KOHDAT
Alakohtaisia neuvottelukomiteoita perustetaan aloille, joilla kyseisen alan työntekijä- ja työnantajajärjestöt yhdessä ilmaisevat halunsa osallistua Euroopan tason vuoropuheluun. Näiden järjestöjen on täytettävä seuraavat edellytykset:
ne edustavat talouden eri aloja, kuten pankkitoimintaa tai maataloutta
ne muodostuvat järjestöistä, jotka on tunnustettu kansallisen tason työmarkkinaosapuoliksi
niillä on valtuudet neuvotella sopimuksista ja
ne edustavat useiden EU-maiden työmarkkinaosapuolia
niiden rakenne ja resurssit mahdollistavat tehokkaan osallistumisen työskentelyyn EU:n tasolla.
Jokainen komitea
neuvottelee EU:n kehityssuunnista, joilla on yhteiskunnallisia vaikutuksia sen edustamalla alalla
kehittää ja edistää työmarkkinaosapuolten vuoropuhelua sen toimivaltaan kuuluvissa asioissa
muodostuu enintään 66 jäsenestä, joihin kuuluu yhtä monta työnantaja- ja työntekijäjärjestöjen edustajaa
vahvistaa yhdessä Euroopan komission kanssa työjärjestyksensä
kokoontuu vähintään kerran vuodessa
valitsee puheenjohtajakseen joko työnantaja- tai työntekijäjärjestöjen tai komission edustajan
tarkastelee säännöllisesti toimintaansa yhdessä komission kanssa.
Alakohtaiset neuvottelukomiteat korvaavat aiemmat työmarkkinaosapuolten alakohtaisen yhteistyön muodot.
MISTÄ ALKAEN PÄÄTÖSTÄ SOVELLETAAN?
              
Sitä on sovellettu 20. toukokuuta 1998 alkaen.
TAUSTAA
              
Euroopan unionin toiminnasta tehdyn sopimuksen 152 artiklan mukaan EU sitoutuu tukemaan Euroopan työmarkkinaosapuolten vuoropuhelua niiden itsenäisyyttä kunnioittaen.
Vuodesta 1998 lähtien komissio on perustanut yli 40 työmarkkinaosapuolten vuoropuhelua edistävää alakohtaista neuvottelukomiteaa. Niiden piiriin kuuluu noin 150 miljoonaa EU:n työntekijää esimerkiksi eri liikennemuotojen, maatalouden, rakennusteollisuuden, kaupan, julkisten palvelujen, kone- ja laiterakennuksen, hotelli- ja ravintolatoiminnan sekä pankkitoiminnan aloilla.
Vuoropuhelun ansiosta on tehty noin 900 oikeudelliselta asemaltaan erilaista sopimusta.
Lisätietoja löytyy työmarkkinaosapuolten alakohtaista vuoropuhelua käsittelevältä Euroopan komission verkkosivustolta.
KESKEINEN TERMI
* Euroopan työmarkkinaosapuolten vuoropuhelu: keskustelut, kuulemiset, neuvottelut ja yhteiset toimet, joihin osallistuu molempien työmarkkinaosapuolten (työnantajien ja työntekijöiden) edustajia.
SÄÄDÖS
            
Komission päätös 98/500/EY, tehty 20 päivänä toukokuuta 1998, Euroopan tason työmarkkinaosapuolten vuoropuhelua edistävien alakohtaisten neuvottelukomiteoiden perustamisesta (EYVL L 225, 12.8.1998, s. 27–28)
Komission päätökseen 98/500/EY tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu vain dokumentointitarkoituksiin.
MUUT ASIAAN LIITTYVÄT ASIAKIRJAT
            
Komission yksiköiden valmisteluasiakirja Euroopan työmarkkinaosapuolten alakohtaisen vuoropuhelun toimivuudesta ja mahdollisuuksista (SEC(2010) 964 final, 22.7.2010)
Viimeisin päivitys: 23.05.2016